Mizkif

Matthew Rinaudo (s. 14. helmikuuta 1995), tunnetaan paremmin nimellä Mizkif, on yhdysvaltalainen Twitch-striimaaja. Hän oli yksi peliorganisaatio ”One True Kingin” perustajajäsenistä ja omistajista.

Varhainen elämä 
Rinaudo varttui Montclairissa, New Jerseyssä.

Ura 
Rinaudo aloitti striimaamisen vuonna 2016. Hänen yleisö pysyi pienenä vuoteen 2018 asti, jolloin hän saavutti suosiota toimiessaan kameramiehenä toiselle striimaajalle, Ice Poseidonille.

Toukokuussa 2019 Rinaudon Twitch-tili jäädytettiin seitsemän päivän ajaksi tehtyään sopimattomia kommentteja naisstriimaajalle pelitapahtuma PAX Eastissä.

Maaliskuussa 2020 Rinaudo keräsi huomiota, kun hän tienasi yli 5 600 dollaria nukkumalla. Wiredin haastattelussa hän totesi: "Useimmat striimit voivat olla erittäin uuvuttavia. Tämä striimi oli päinvastainen. Se oli erittäin rento. Rehellisesti sanottuna, se oli mukava tauko normaalista rutiinistani, jossa vain pelaan pelejä kaiket päivät."

Rinaudo oli kolmanneksi katsotuin Twitch-striimaaja Yhdysvaltain vuoden 2020 presidentinvaalien aikana Trainwreckstv:n ja Hasan Pikerin jälkeen.

11. lokakuuta 2020 Rinaudo ilmoitti perustaneensa yhdessä Twitch-striimaajien Asmongoldin, Esfandin, Rich Campbellin ja Tips Outin kanssa uuden peliorganisaation "One True Kingin". One True Kingiin on liittynyt lanseerauksensa jälkeen kuusi muuta striimaajaa.

Alkuvuonna 2021 Rinaudo juonsi ensimmäisen shownsa OTK Schooledin ensimmäisen kauden Twitch-kanavallaan. Tuhannet katsojat syyttivät osaa kilpailijoista  huijaamisesta shown aikana ja sen jälkeen livestriimaamiselle tarkoitetussa subredditissä. Osa kilpailijoista myönsi huijanneensa. 14. kesäkuuta 2021 kilpailun toiseksi viimeisen jakson aikana Rinaudon kanava saavutti huippukatsojamääränsä: yli 192 000 yhtäaikaista katsojaa ja noin 20 000 lisäkatsojaa kilpailijoiden striimeistä.

Helmikuussa 2022 OTK ilmoitti Twitter-sivuillaan Schooledin toisen kauden alkavan 21. helmikuuta 2022. Rinaudo ilmoitti kiinnittävänsä enemmän huomiota vilppiin. Yrityksistä huolimatta useat kilpailijat jäivät kiinni huijaamisesta. Kauden finaali aiheutti skandaalin, kun kilpailun voittaja myönsi huijanneensa sekä finaalissa että karsintavaiheessa.

Filantropia 
8. elokuuta 2019 järjestämässään striimissä Rinaudo keräsi yli 20 000 dollaria Make-A-Wish Foundationille. Yli kymmenen tuntia kestäneen hyväntekeväisyyslähetyksen aikana Rinaudo ystävineen teki erilaisia haasteita innoittaakseen katsojiaan lahjoittamaan rahaa. Rinaudo myöhemmin, että lahjoittamillaan rahoilla leukemiaa sairastava lapsi pääsi vierailemaan Disneylandissä.

21. joulukuuta 2019 Rinaudo järjesti hyväntekeväisyystapahtuman St. Davidin lastensairaalalle Austinissa, Texasissa. Hänen yhteisönsä keräsi yli 5 000 dollaria, jolla Rinaudo osti leluja sairaalan lapsipotilaille.

Kesäkuussa 2021 Rinaudo osallistui yhdessä toisen striimaajan ja huonetoverinsa, Simplyn, kanssa Make-A-Wish Foundationin järjestämään "Over The Edge" -hyväntekeväisyystapahtumaan, jossa laskeuduttiin 32-kerroksisen rakennuksen päältä. He keräsivät tapahtuman aikana yli 20 000 dollaria.

Yksityiselämä 
Rinaudo alkoi seurustella Twitch-striimaaja Maya Higan kanssa vuonna 2019. 14. syyskuuta 2021 Rinaudo ilmoitti Twitterissä eronneensa Higan kanssa.

Rinaudolla on virusperäinen sydänlihastulehdus.

Rinaudo on puhunut julkisesti kamppailuistaan tarkkaavaisuushäiriön (ADHD) kanssa. 

Rinaudo väittää, että hänellä on taloustieteen tutkinto.

Palkinnot

Viitteet 

Striimaajat
Elävät henkilöt
Vuonna 1995 syntyneet
Yhdysvaltalaiset henkilöt